पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना महामारी को देखते हुए अब नगर परिषद के पास कई अतिरिक्त कार्यों की जिम्मेदारी आ गई है। परिषद की ओर से कोरोना जैसी महामारी से आमजन को बचाने के लिए क्षेत्र में हाइपो क्लोराइड का छिड़काव कराया जा रहा है। नगरपरिषद आयुक्त जितेन्द्र कुमार मीणा ने बताया कि कोरोना महामारी से शहरवासियों को बचाने के लिए परिषद द्वारा शहर के विभिन्न स्थानों को सेनिटाइज किया जा रहा है।
साथ ही गर्मी के मौसम में मौसमी बीमारियों से बचाने के लिए डीडीटी पावडर का छिड़काव व फोगिंग की जा रही है। इसके अतिरिक्त परिषद कार्मिको द्वारा जनप्रतिनिधियों के माध्यम से सभी वार्डों में मास्क वितरित किए जा रहे हैं और लोगों से सोशल डिस्टेंस की पालना करने व बेवजह घर से बाहर नहीं घूमने का आग्रह किया जा रहा है।
इतना ही नहीं परिषद द्वारा राज्य सरकार की नवीन गाइड लाइन की पालना करते हुए कोरोना से मृत्यु होने वाले व्यक्ति के अंतिम संस्कार का कार्य भी परिषद कार्मिकों द्वारा किया जा रहा है। बाजारों और शहर के मुख्य मार्गों पर आमजन को कोरोना जैसी महामारी से बचाने और जागरूक करने के लिए बैनर, पंफलेट व पेंटिग कराई जा रही है।
इसके अलावा परिषद द्वारा पुलिस प्रशासन के सहयोग से बेवजह घूमने वाले व्यक्तियों को क्वारेंटाइन स्थल पर छोड़ा जा रहा है। वहीं कोविड गाइड लाइन की पालना नहीं करने वाले लोगों के चालान भी काटने का कार्य परिषद द्वारा किया जा रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn